༄༅། །བསིལ་བའི་ཚལ་གྱི་གཟུངས་སོགས་བཞུགས་སོ། །
ད་ནི་བསིལ་བའི་ཚལ་གྱི་གཟུངས་ལ་འཇུག་པར་བྱ་སྟེ། དེ་ལ་དབང་བསྐུར་བ་དང་།
རྒྱུད་བཤད་པ་དང་། མན་ངག་སྦྱིན་པའོ། །དེ་ལ་དབང་བསྐུར་བ་ཡང་མངོན་པར་རྟོགས་པ་སྔོན་
དུ་འགྲོ་བ་ཅན་ཡིན་པས། དེའི་མངོན་པར་རྟོགས་པ་རྒྱས་པ་བརྗོད་པར་བྱ་སྟེ། དེ་ལ་འདིར་
དབང་བསྐུར་ཞིང་རྗེས་སུ་གནང་བ་ཐོབ་པ། དམ་ཚིག་དང་སྡོམ་པ་དང་ལྡན་པའི་སྔགས་པས།
དབེན་ཞིང་ཡིད་དུ་འོང་བའི་གནས་སུ། ཕྱག་དར་ལ་སོགས་པ་བྱ་ཞིང་། རྟེན་དང་མཆོད་པ་
བཤམས་ནས་ཐོ་རངས་ལངས་ལ། ཨོཾ་བཛྲ་རཀྵ་རཀྵ་སརྦ་བུདྷ་ཨ་དྷིཥྛ་ནཱ་མཿ ཙི་ཝ་སྟ་སྭཱ་ཧཱ།
ཞེས་པའི་སྔགས་རྒྱས་གོས་གྱོན་ཏེ། ཨོཾ་བཛྲ་ཀྲོ་དྷ་མ་ཧཱ་བ་ལ་ཡ་ཧ་ན་ད་ཧ་བ་ཙ་བིདྷཱ་ནས་ཡ་
ཨུཥཱིམ་ཀྲོ་དྷ་ཧཱུྃ་ཕཊ། ཅེས་པའི་སྔགས་རྒྱས་གནས་ཁང་ནས་ཕྱི་རོལ་ཏུ་སོང་ནས། མཚོ་ལ་
སོགས་པར་སོང་སྟེ། ༀ་ཨ་མྲྀ་ཏེ་ཧཱུཾ་ཕཊ། ཅེས་བཟླས་པས་ཅི་དགར་ཁྲུས་བྱས་ལ། དེ་ཉིད་ཀྱིས་
སྔགས་བཟླས་ནས་དབང་བསྐུར་ཏེ། དྲིལ་ཕྱིས་བྱས་ནས་ཨོཾ་སུ་སིདྡྷི་ཀཱ་རི་ཧཱུཾ། ཞེས་ལན་བདུན་
བཟླས་པའི་སྔགས་རྒྱས་གཙུག་ཏོར་བཅིངས་ལ་ཉེ་རེག་བྱ་སྟེ། སོ་ཤིང་ཡང་དོར་ནས་ལྷ་ཁང་དུ་
ཞུགས་ལ། ཨོཾ་དྷུ་ན་བཛྲ་ཧ། ཞེས་བཟླས་པའི་ལས་ཀྱི་རྡོ་རྗེ་བཅིང་ཞིང་། ཨོཾ་རུ་རུ་སྤུ་རུ་ཛཱ་ལ་
ཏིཥྛ་སིདྷ་ལོ་ཙ་ནི་སརྦ་ཨནྟྲ་ས་དྷ་ནི་སྭཱ་ཧཱ། དཀོན་མཆོག་གསུམ་ལ་ཕྱག་འཚལ་ལོ། །བྱང་ཆུབ་
སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ། །མཐོང་བ་
དང་ནི་ཐོས་པ་དང་། །རེག་པ་དང་ནི་དྲན་པའང་རུང་། །བདག་ནི་སེམས་ཅན་ཐམས་ཅད་ཀྱི། །
510

༄༅། །མི་གཡོ་བ་དང་སྡོང་ཆེན་མོ་སོགས་ཀྱི་མངོན་རྟོགས།
རཱཤཏི
ནད་རྣམས་ཀུན་གྱི་གསོས་གྱུར་ཅིག །ཏདྱ་ཐཱ། ཀ་ཊེ་བ་ཊེ་ཀཾ་ཀ་ཊེ་ཀ་ཊ་བི་ཀ་ཊེ། བྷ་ག་ཝ་ཏི་
བཻ་ཛ་ཡེ་སྭཱ་ཧཱ། ཞེས་བཟླས་ཏེ། ཛི་ན་ཛིཀ་བཟླས་པའི་ཀུ་ཤ་བསང་བྱེད། སྲིན་ལག་ལ་བཏགས་
ནས་ལས་ཐམས་ཅད་པས་མཆོད་པ་བསང་ཞིང་། ༀ་སུ་སིད་དྷི་ཀ་ར་སྭཱ་ཧཱ། ཞེས་བཟླས་ཏེ་
བསང་གཏོར་བྱས་ལ། ཛི་ན་ཛིཀ་གིས་སྔགས་ཀྱིས་རང་གི་སྤྱི་བོར་བསང་གཏོར་བྱས་ཏེ། དེ་
ཉིད་བཟླས་པའི་སྲུང་སྐུད་མགུལ་བར་བཅིང་ཞིང་། སྲུང་བའི་ཕྱག་རྒྱས་མགོ་བོ་ལ་སོགས་པར་
རེག་གོ །དེ་ནས་ཨོཾ་བཛྲ་ཀ་བ་ཙི་དྷི་ཊ་བན་དྷཱ་ཧཱུཾ་ཛཱ་ལ་སྭཱ་ཧཱ། ཞེས་པའི་སྔགས་རྒྱས་གོ་བགོས་
ཤིང་། ཨོཾ་ཀཱི་ལི་ཀཱི་ལི་བཛྲ་བྷུར་བྷན་དྷ་བྷན་དྷ་སྭཱ་ཧཱ། ཞེས་པས་བགེགས་བཅིངས་ལ། ༀ་ཨེ་ཀ་
ཛཱ་ལ་བཛྲ་པཱ་ཎི་ཧཱུྃཧཱུཾ་ས་མ་ཡ་མཱ་ནུ་སྨ་ར་ཧཱུཾ་ཕཊ། ཅེས་པས་དཀྱིལ་འཁོར་ཐམས་ཅད་བཅིངས་
ནས། ན་མཿ སརྦ་བུདྷ་བོ་དྷི་ས་ཏྭ་ནཱཾ། ཨ་ཝཱི་ར་ཧཱུཾ་ཁཾ ཞེས་བཟླས་ཤིང་དུས་གསུམ་མཉམ་པ་
ཉིད་ལ་སེམས་བཞག དེ་ནས་མཉམ་བཞག་ལས་ལངས་ནས། སངས་རྒྱས་དང་བྱང་ཆུབ་
སེམས་དཔའ་ཐམས་ཅད་ཀྱི་བྱིན་རླབས་ཀྱི་སྟོབས་དང་། བདག་གི་མོས་པ་དང་སྨོན་ལམ་དང་།
བསོད་ནམས་ཀྱི་སྟོབས་དང་། གསང་སྔགས་རིག་སྔགས་དང་སྙིང་བོ་དང་། ཕྱག་རྒྱ་རྣམས་ཀྱི་
བདེན་པའི་སྟོབས་ཀྱིས། དེ་བཞིན་གཤེགས་པ་ཐམས་ཅད་ཀྱིས་བྱིན་གྱིས་བརླབས་པའི་ཕོ་བྲང་
རིན་པོ་ཆེ་སྣ་བདུན་གྱི་ཁང་བ་བརྩེགས་པ། གྲུ་བཞི་བ་ཀ་བ་བཞི་ཟུག་པ། སྒོ་བཞི་དོད་པ་
མཉམ་པ། ཉམས་དགའ་བ། ཤིན་ཏུ་རྣམ་པར་ཕྱེ་བས་མཛེས་པར་བྱས་པ། བཀྲ་བ་ལྟ་ན་སྡུག་པ།
འོད་འབར་བ། ཐེམ་སྐས་བཞི་དང་ལྡན་པ། དཀྱིལ་འཁོར་གྱི་དབུས་ཀྱི་ཕྱོགས་བཞིར་སེངྒེའི་ཁྲི་
I
གཉིས་གཉིས་ཁྲི་ནུབ་མའི་མདུན་དང་ལྷ་རྣམས་རིམ་པ་གསུམ་དང་སྒོ་བཞིར་པདྨ་དང་ཉི་ཟླ་ལ་
སོགས་པའི་གདན་དང་བཅས་པ། ཕྱི་ནང་ཀུན་ཏུ་བྱང་ཆུབ་སེམས་དཔའ་ཀུན་ཏུ་བཟང་བོའི་
རྣམ་པར་ཐར་པ་ལས་བྱུང་བའི་མཆོད་པའི་སྤྲིན་གྱི་ཕུང་བོ་ནམ་མཁའ་དང་མཉམ་པ། འཁོར་བ་
511

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཇི་སྲིད་མ་སྟོངས་ཀྱི་བར་དུ་འཇུག་པར་གྱུར། ན་མཿ སརྦ་བུདྷ་བོ་དྷི་ས་ཏྭ་ནཱཾ། སརྦ་ཨུད་ག་ཏ་སྤ་
ར་ཎ། ཨི་མཾ་ག་ག་ན་ཁཾ་སྭཱ་ཧཱ། ཞེས་པའི་སྔགས་ལན་བརྒྱད་བརྗོད་དོ། །དེ་ནས་དད་པ་དང་ནི་
དམ་ཚིག་གིས། །ཚུར་གཤེགས་ཚུར་གཤེགས་བཅོམ་ལྡན་འདིར། །བདག་གི་མཆོད་ཡོན་འདི་
བཞེས་ནས། །མཆོད་པས་བདག་ལ་དགྱེས་པར་མཛོད། །ཨོཾ་ཛི་ན་ཛིཀ་ཨཉྙཾ་པྲ་ཏིཙྪ་སྭཧཱ། ཞེས་
པའི་སྔགས་རྒྱས་སྤྱན་དྲང་ངོ་། །
དེ་ནས་སོ་སོའི་ཞིང་ཁམས་ནས། རྫུ་འཕྲུལ་གྱིས་ནམ་མཁའ་ལ་གཤེགས་ཏེ། སྒོ་ནས་
བྱོན་ནས་ཤར་དུ་རྣམ་པར་གཟིགས་དང་གཙུག་ཏོར་ཅན། བྱང་དུ་ཐམས་ཅད་སྐྱོབ་དང་འཁོར་
བ་འཇིག ལྷོར་གསེར་ཐུབ་དང་འོད་སྲུང་། ནུབ་ཏུ་ཐུབ་དབང་དང་སྤྱན་ལེགས་རྣམས་གསེར་
གྱི་མདོག་ཅན། མཚན་བཟང་བོ་སོ་གཉིས་དང༌། དཔེ་བྱད་བཟང་བོ་བརྒྱད་ཅུས་བརྒྱན་པ།
ཆོས་གོས་ཅུང་དམར་མོ་མནབས་པ། ཕྱག་གཡས་པས་མཆོད་སྦྱིན་མཛད་ཅིང་། གཡོན་པས་
ཆོས་གོས་ཀྱི་གྲྭ་ནས་ནུ་མའི་སྟེང་དུ་འཛིན་པ། རྡོ་རྗེ་དཀྱིལ་ཀྲུང་མཛད་པ། ཐུབ་པའི་དབང་བོ་
ས་ནོན་གྱི་ཕྱག་རྒྱ་མཛད་པ། ཐུབ་དབང་གི་དྲུང་ན་པད་ཟླའི་གདན་ལ། བསིལ་བའི་ཚལ་ལྗང་
ཁུ་དབུ་ལ་ཐོད་པའི་ཕྲེང་བ་ཅན། ཕྱག་གཡས་ན་ཐོད་པ་མེ་ཏོག་དྲི་ཞིམ་པོ་སྤོས་སྣ་ཚོགས་ཀྱིས་
བཀང་བ་བསྣམས་པ། གཡོན་པ་སེམས་ཅན་ཐམས་ཅད་ལ་མི་འཇིགས་པ་སྦྱིན་པའི་ཕྱག་རྒྱ་
མཛད་པ། དར་དང་རིན་པོ་ཆེ་ལ་སོགས་པའི་རྒྱན་ཐམས་ཅད་ཀྱིས་བརྒྱན་པ་རོལ་བའི་སྟབས་
ཀྱིས་བཞུགས་པ། དེའི་ཕྱི་རོལ་གྱི་ལྷ་རྣམས་ལ། འཇམ་དཔལ། སྤྱན་རས་གཟིགས། ཕྱག་ན་རྡོ་
རྗེ། སའི་སྙིང་བོ། སྒྲིབ་པ་རྣམ་སེལ། ནམ་མཁའི་སྙིང་བོ། བྱམས་པ། ཀུན་ཏུ་བཟང་བོ་རྣམས་
དར་གྱི་ན་བཟའ་དང་རྒྱན་སྣ་ཚོགས་ཀྱིས་བརྒྱན་པ། བྱམས་པ་ཚངས་སྤྱོད་ཀྱི་ཆ་ལུགས་ཅན། རི་
དྭགས་ཀྱི་པགས་པས་ནུ་མ་བཀབ་པ། ཐམས་ཅད་ཀྱང་ཕྱག་གཡས་པས་རྔ་ཡབ་འཛིན་ཅིང་།
512

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
གཡོན་པ་དེ་བཞིན་གཤེགས་པ་ལ་ཐལ་མོས་འདུད་པ། པུས་མོ་གཡས་པ་གདན་ལ་བཙུགས་པ་
རྣམས་ཤར་ལ་སོགས་པའི་ཕྱོགས་སུ་གཉིས་གཉིས་བཞུགས་པ། དེའི་ཕྱི་རོལ་གྱི་ལྷ་རྣམས་ལ་
རང་སངས་རྒྱས་སྤོས་དང་ལྡན་དང་། ཀུན་ནས་སྐྱེ་མཆེད་དང་། ཀུན་ཏུ་འོད་དང་། དགའ་བོ་
དང་། ཙན་དན་དང་ཐུབ་པ་དང་། ཉན་ཐོས་ཤཱ་རིའི་བུ་དང་། མོའུ་འགལ་བུ་དང་། མ་འགགས་
པ་དང་། འོད་སྲུང་དང་། ཀཽཎྜི་ནྱ་དང་ཀུན་དགའ་བོ་རྣམས་ཕྱག་གཉིས་ན་འཁར་གསིལ་དང་
ལྷུང་བཟེད་འཛིན་པ། རང་སངས་རྒྱས་རྣམས་དཀྱིལ་ཀྲུང་དང་། ཉན་ཐོས་པུས་མོ་ཕབ་ཏེ་འདུག་
པ། ཕྱོགས་རེ་རེར་གཉིས་གཉིས་དང་། ཟུར་དུ་རེ་རེ་བཞུགས་པ། དེའི་ཕྱི་རོལ་གྱི་ཤར་དུ་ཚངས་
པ་དཀར་བོ་བ་དན་འཛིན་པ། ལྷོར་བརྒྱ་བྱིན་སེར་བོ་རྡོ་རྗེ་འཛིན་པ། ནུབ་ཏུ་དབང་ཕྱུག་དམར་
བོ་རྩེ་གསུམ་འཛིན་པ། བྱང་དུ་གནོད་སྦྱིན་སེར་བོ་དབྱུག་ཏོ་འཛིན་པ་ཕྱེད་ཀྲུང་མཛད་པ། སྒོ་
བཞིར་རྒྱལ་བོ་ཆེན་པོ་བཞི། ཕྱིའི་ཁོར་ཡུག་ལ་འཇིག་རྟེན་པའི་འཁོར་དུ་མས་བསྐོར་བར་གྱུར།
དེ་ནས། བདག་དང་འགྲོ་ལ་ཐུགས་བརྩེའི་ཕྱིར། །ཉིད་ཀྱི་རྫུ་འཕྲུལ་མཐུ་ཡིས་ནི། །ཇི་སྲིད་
མཆོད་པ་བདག་བགྱིད་ན། །དེ་སྲིད་བཅོམ་ལྡནབཞུགས་སུ་གསོལ། །ཨོཾ་བཛྲ་ཨཱ་ས་ན་སྭཱ་ཧཱ།
ཞེས་པའི་སྔགས་རྒྱས་གདན་ལ་བཞུགས་སུ་གསོལ། གཙང་ཞིང་གཙང་མ་ལས་བྱུང་བའི། །ལྷ་
རྫས་དབང་བོའི་དྲི་འདི་དག །བདག་གིས་གུས་པས་འབུལ་ལགས་ཀྱིས། །བཞེས་ནས་བདག་ལ་
དགྱེས་པར་མཛོད། །ཨཱ་ཧ་ར་ཨཱ་ཧ་ར། སརྦ་བིདྱཱ་དྷ་རི་པུ་ཛི་ཏེ་སྭཱ་ཧྭ། ཞེས་པའི་སྔགས་ཀྱིས་དྲི་
ཆབ་དབུལ་བར་བྱའོ། །གཙང་ཞིང་གཙང་མ་ལས་སྐྱེས་པའི། །ལྷ་རྫས་ཀྱི་ནི་མེ་ཏོག་འདི། །
བདག་གི་དད་པས་འབུལ་ལགས་ཀྱིས། །བཞེས་ནས་བདག་ལ་དགེས་པར་མཛོད། །ཨཱ་ཧ་ར་
སྔགས་རྒྱས། གོང་ལྟར་མེ་ཏོག་དབུལ་བར་བྱའོ། །དྲི་ཡིས་རྒྱས་པའི་ལྷ་ཡི་རྫས། །ནགས་ཚལ་
བཅུད་ནི་ཡིད་འོང་འདི། །བདག་གིས་དད་པས་འབུལ་ལགས་ཀྱིས། །བདུག་སྤོས་འདི་ནི་བཞེས་
513

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སུ་གསོལ། །ཨཱ་ཧ་རའི་སྔགས་རྒྱས་བདུག་སྤོས་དབུལ་བར་བྱའོ། །སྨནརྣམས་བཅུད་དང་ཡི་
གར་འོང་། །སྔགས་ཀྱི་ཞལ་ཟས་བཤོས་འདི་དག །བདག་གིས་དད་པས་འབུལ་ལགས་ཀྱིས། །
བཞེས་ནས་བདག་ལ་དགེས་པར་མཛོད། །ཨཱ་ཧ་རའི་སྔགས་རྒྱས་ལྷ་བཤོས་དབུལ་བར་བྱའོ། །
གདོན་རྣམས་འཇོམས་ཤིང་བཀྲ་ཤིས་ལྷ། །དགེ་ཞིང་མུན་པ་ཀུན་སེལ་འདི། །བདག་གིས་དད་
པས་འབུལ་ལགས་ཀྱིས། །མར་མེ་འདི་ནི་བཞེས་སུ་གསོལ། །ཨཱ་ལོ་ཀ་ཡཱ། ཨཱ་ལོ་ཀ་ཡཱ། སརྦ་
བིདྱ་དྷཱ་རི་པུ་ཙི་ཏི་སྭཱ་ཧཱ། ཞེས་པའི་སྔགས་རྒྱས་མར་མེ་གུས་པས་དབུལ་བར་བྱའོ། །དེ་ནས་པུས་
བཙུགས་ཐལ་མོ་སྦྱར་ནས། མགོན་པོ་ཐུགས་རྗེ་ཆེ་ལྡན་པ། །ཐམས་ཅད་མཁྱེན་པ་སྟོན་པ་པོ། །
བསོད་ནམས་ཡོན་ཏན་རྒྱ་མཚོའི་ཞིང་། །དེ་བཞིན་གཤེགས་ལ་ཕྱག་འཚལ་ལོ། །དག་པས་འདོད་
ཆགས་བྲལ་བའི་རྒྱུ། །དགེ་བས་ངན་སོང་ལས་གྲོལ་བ། །གཅིག་པུ་དོན་དམ་མཆོག་གྱུར་པ། །
ཞི་གྱུར་ཆོས་ལ་ཕྱག་འཚལ་ལོ། །གྲོལ་ནས་གྲོལ་བའི་ལམ་ཡང་སྟོན། །བསླབ་པ་དག་ལ་རབ་ཏུ་
གུས། །ཞིང་གི་དམ་པ་ཡོན་ཏན་ཞིང་། །དགེ་འདུན་ལ་ནི་ཕྱག་འཚལ་ལོ། །ཞེས་པའི་བསྟོད་པ་
ཡང་བྱས་ལ། ན་མཿ སརྦ་བུདྷ་བོ་དྷི་ས་ཏྭ་ནཱཾ། སརྦ་ཏྲ་སཾ་ཀུ་རུ་མི་ཏ་ཨ་བིཛྙཱར་ཤི་ནི་ན་མོ་སྟུ་ཏེ་སྭཱ་
ཧཱ། ཞེས་བསྟོད་པ་འབྱུང་བའི་སྔགས་བརྒྱ་རྩ་བཟླའོ། །དེ་ནས་སྡིག་པ་སྔར་བྱས་ལ་འགྱོད་པ་
དྲག་པོ་དང་། ཕྱིན་ཆད་མི་བྱ་བའི་སྡོམ་བྱའི་སེམས་བརྟན་པོ་དང་ལྡན་པས། འཇིག་རྟེན་དག་གི་
ཕྱོགས་ཀུན་ན། །དེ་བཞིན་གཤེགས་པ་གང་བཞུགས་དང་། །དགྲ་བཅོམ་བྱང་ཆུབ་སེམས་དཔའ་
དག །དེ་དག་བདག་ལ་དགོངས་སུ་གསོལ། །ཚེ་རབས་གང་ཡང་རུང་བ་ན། །བདག་གིས་སྡིག་
པ་ཅི་བགྱིས་པ། །སྔོན་གྱི་ཚེ་རབས་གཞན་དག་ཏུ། །ཚེ་རབས་འདི་དག་འཁོར་བ་ན། །འདོད་
ཆགས་དབང་དང་བླུན་པ་དང་། །ཁྲོ་བ་དག་གིས་འཁྲུགས་གྱུར་ཏེ། །སངས་རྒྱས་ཆོས་དང་དགེ་
འདུན་ནམ། །བླ་མ་དག་དང་ཕ་མ་དང་། །དགྲ་བཅོམ་བྱང་ཆུབ་སེམས་དཔའ་དང་། །སྦྱིན་གནས་
514

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
གང་ཡང་རུང་བ་དང་། །དེ་ལས་གཞན་པའི་སེམས་ཅན་དག །ཡོན་ཏན་ལྡན་དང་མི་ལྡན་ལ། །
སྡིག་པའི་ལས་རྣམས་གང་བགྱིས་དང་། །གང་ཡང་བགྱིད་དུ་སྩལ་བ་དང་། །གང་ཡང་ཅུང་ཟད་
ཡི་རང་བ། །བག་མེད་པས་ནི་ཕྲ་མོ་ཡང་། །ལུས་ངག་ཡིད་ཀྱིས་བགྱིས་པ་རྣམས། །དེ་དག་མ་
ལུས་བློས་བསྡུས་ནས། །རྫོགས་པའི་སངས་རྒྱས་སྲས་བཅས་པ། །ད་ནི་བདག་གིས་མངོན་སུམ་
བཞིན། །རབ་ཏུ་གུས་པས་ཕྱག་འཚལ་ཏེ། །སྐྱོ་བའི་ཡིད་དུ་གྱུར་པ་ཡིས། །ཐལ་མོ་སྦྱར་ཏེ་ནོང་
བ་རྣམས། །ཡང་དང་ཡང་དུ་སོ་སོར་བཤགས། །བདག་གིས་སྡིག་པ་བགྱིས་པ་རྣམས། །རྫོགས་
སངས་རྒྱས་ཀྱིས་མཁྱེན་པ་བཞིན། །དེ་ལྟར་བདག་གིས་སོ་སོར་བཤགས། །སླན་ཆད་དེ་ལྟར་
ཡོང་མི་བགྱིད། །ཅེས་པས་སྡིག་བཤགས་བྱ་ཞིང་། སྲོག་ཆགས་སྡུག་བསྔལ་ཞི་བའི་ཕྱིར། །
བདག་ཉིད་ཇི་སྲིད་འཚོ་བར་དུ། །སངས་རྒྱས་ཆོས་དང་དགེ་འདུན་ལ། །གུས་པར་ཡང་དག་
སྐྱབས་སུ་མཆི། །ཞེས་ཤུགས་དྲག་པོས་གུས་པར་སྐྱབས་སུ་འགྲོ་བར་བྱའོ། །དེ་ནས་ཆོས་ཀྱི་
ལོངས་སྤྱོད་སྣ་ཚོགས་ལ། །མཉམ་པར་བཞག་ནས་ཡིད་རང་ངོ་། །མི་རྟོག་བློ་གྲོས་བསྐྱེད་པའི་
ཕྱིར། །ཆོས་ཀྱི་འཁོར་ལོ་བསྐོར་བ་དང་། །གདུལ་བྱ་ཇི་སྲིད་ཚིམ་བར་དུ། །མྱ་ངན་མི་འདའ་
གསོལ་བ་འདེབས། །སྔོན་གྱི་རྒྱལ་བའི་སྲས་རྣམས་ཀྱིས། །སྨོན་ལམ་ཇི་ལྟར་མཛད་པ་བཞིན། །
བདག་ཀྱང་དགེ་བའི་སེམས་ཀྱིས་སུ། །དེ་བཞིན་དུ་ནི་སྨོན་ལམ་འདེབས། །སེམས་ཅན་ཐམས་
ཅད་བདེ་བ་དང་། །ཞི་ཞིང་ནད་ཀྱང་མེད་པར་ཤོག །བདག་གིས་བྱ་བ་ཀུན་ནུས་ཤིང་། །ཡོན་
ཏན་དང་ཡང་ལྡན་པར་ཤོག །ནོར་ལྡན་གཏོང་ཕོད་ཤེས་རབ་ལྡན། །བཟོད་ལྡན་དགེ་ལ་དད་པ་
ཅན། །སེམས་ཅན་ཚེ་རབས་ཐམས་ཅད་དུ། །སྐྱེ་བ་དྲན་ཞིང་བརྩེར་ལྡན་ཤོག །ཅེས་དེ་དག་གི་
དོན་ལ་ཡིད་རྩེ་གཅིག་ཏུ་བྱ་ཞིང་བརྗོད་པར་བྱའོ། །དེ་ནས་སླར་ཡང་པུས་བཙུགས་ཤིང་ཐལ་མོ་
སྦྱར་ཏེ། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་
515

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བདག་ལ་དགོངས་སུ་གསོལ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་
པར་རྫོགས་པའི་སངས་རྒྱས་རྟ་ཅང་ཤེས་ལྟ་བུ། གླང་བོ་ཆེན་པོ་བྱ་བ་བྱས་ཤིང་བྱེད་པ་བྱས་པ།
ཁུར་བོ